b"\n_START_ARTICLE_\nRatpenat cuallarg de l'illa Pemba\n_START_SECTION_\nDimensions\n_START_PARAGRAPH_\n\xc3\x89s un ratpenat de petites dimensions, amb una llargada total de 87\xe2\x80\x93105 mm, els avantbra\xc3\xa7os de 34\xe2\x80\x9338 mm, la cua de24\xe2\x80\x9333 mm, els peus de 8\xe2\x80\x9311 mm, les orelles de 15\xe2\x80\x9317 mm i un pes de fins a 18,5\xc2\xa0g.\n_START_SECTION_\nAspecte\n_START_PARAGRAPH_\nEl pelatge \xc3\xa9s curt. Les parts dorsals s\xc3\xb3n de color marr\xc3\xb3 fosc amb la base dels p\xc3\xa8ls blanca, a vegades s\xc3\xb3n presents taques blanquinoses, mentre que les parts ventrals s\xc3\xb3n marrons clares amb la base dels p\xc3\xa8ls groga i la punta blanc-grisenca. El musell no \xc3\xa9s extremament aplanat, el llavi superior t\xc3\xa9 6-7 plecs ben distints i est\xc3\xa0 cobert de curtes cerres. Les orelles estan unides anteriorment per una membrana en forma de V que s'est\xc3\xa9n cap endavant fins a formar una bossa amb l'obertura anterior. El tragus \xc3\xa9s petit i amagat darrere l'antitragus, que \xc3\xa9s gran i rectangular. Les membranes alars s\xc3\xb3n negrenques. La cua \xc3\xa9s llarga i robusta i s'est\xc3\xa9n m\xc3\xa9s de la meitat m\xc3\xa9s enll\xc3\xa0 de l'uropatagi.\n_START_SECTION_\nComportament\n_START_PARAGRAPH_\nEs refugia a les cavitats dels arbres, les piles de roques i les coves marines. Comparteix h\xc3\xa0bitats amb Chaerephon pumilus.\n_START_SECTION_\nAlimentaci\xc3\xb3\n_START_PARAGRAPH_\nS'alimenta d'insectes.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nAquesta esp\xc3\xa8cie \xc3\xa9s coneguda nom\xc3\xa9s al bosc de Ngezi, a la part septentrional de l'illa de Pemba, davant de la costa de Tanz\xc3\xa0nia._NEWLINE_Viu als boscos.\n_START_SECTION_\nEstat de conservaci\xc3\xb3\n_START_PARAGRAPH_\nCom que fou descoberta fa poc temps, l'estat de conservaci\xc3\xb3 d'aquesta esp\xc3\xa8cie encara no ha estat avaluat."